множествата от данни за процедури за полети по прибори се посочва в продуктовата спецификация на данни.
 б)
 Множества от данни, които са били предоставени предварително съгласно цикъла AIRAC, се актуализират спрямо промени извън AIRAC, настъпили между датата на публикуване и датата на влизане в сила.
 Допълнение 1
 СЪДЪРЖАНИЕ НА СБОРНИКА „АЕРОНАВИГАЦИОННА ИНФОРМАЦИЯ И ПУБЛИКАЦИЯ“ (АИП)
 ЧАСТ 1 — ОБЩИ ПОЛОЖЕНИЯ (GEN)
 Когато сборникът АИП се издава в един том, предговорът, регистърът на измененията на АИП, регистърът на допълненията към АИП, контролният списък на страниците от АИП и списъкът на текущите изменения, вписани на ръка, се включват само в част 1 „Общи положения“ (GEN), а срещу всеки от тези подраздели в части 2 и 3 се вписва уточнението „not applicable“ (неприложимо).
 Ако сборникът АИП се съставя и издава в повече от един том, всеки от които се изменя и допълва отделно, всеки том съдържа отделен предговор, регистър на измененията на АИП, регистър на допълненията към АИП, контролен списък на страниците от АИП и списък на текущите изменения, вписани на ръка.
 GEN 0.1 Предговор
 Кратко описание на АИП, включващо:
 1)
 наименование на издаващия орган;
 2)
 приложими документи на ИКАО;
 3)
 начин на публикуване (т.е. в печатен формат, онлайн или на друг електронен носител);
 4)
 структура на АИП и установена периодичност на измененията;
 5)
 политика относно авторското право, ако е приложимо;
 6)
 орган за връзка в случай на установени грешки или пропуски в АИП.
 GEN 0.2 Регистриране на изменения на АИП
 Регистър на измененията на АИП и на измененията, публикувани съгласно системата AIRAC, съдържащ:
 1)
 номер на изменението;
 2)
 дата на публикуване;
 3)
 дата на вписване (за измененията съгласно AIRAC — дата на влизане в сила);
 4)
 инициали на служителя, внесъл изменението.
 GEN 0.3 Регистриране на допълненията към АИП
 Регистър на издадените допълнения към АИП, съдържащ:
 1)
 номер на допълнението;
 2)
 предмет на допълнението;
 3)
 частта (частите) от АИП, за която (които) се отнася;
 4)
 срок на валидност;
 5)
 списък на отмени разпоредби.
 GEN 0.4 Контролен списък на страниците на АИП
 Контролен списък на страниците на АИП, съдържащ:
 1)
 номер на страницата/наименование на картата;
 2)
 дата на публикуване или дата на влизане в сила (ден, месец с думи и година) на аеронавигационната информация.
 GEN 0.5 Списък на внесените на ръка изменения в АИП
 Списък на текущите изменения в АИП, внесени на ръка, съдържащ:
 1)
 страница(и) от АИП, за която (които) се отнася изменението;
 2)
 текст на изменението; и
 3)
 номер, под който е вписано внесеното на ръка изменение на АИП.
 GEN 0.6 Съдържание на част 1
 Списък на разделите и подразделите, съдържащи се в част 1 — Общи положения (GEN).
 GEN 1. НАЦИОНАЛНИ РАЗПОРЕДБИ И ИЗИСКВАНИЯ
 GEN 1.1 Оправомощени органи
 Адресите на оправомощените органи, обслужващи международната въздушна навигация (органи за гражданско въздухоплаване, метеорология, митници, имиграционни и медицински служби, служби за събиране на такси за прелитане и летищни такси, служби за санитарен контрол и разследване на авиационни произшествия), включващи за всеки орган:
 1)
 оправомощен орган;
 2)
 наименование на органа;
 3)
 пощенски адрес;
 4)
 телефонен номер;
 5)
 номер на факс;
 6)
 електронна поща;
 7)
 адрес